Hilde se Hartsklanke - Afrikaans.com
Hildegardt Whites het geen bekendstelling nodig nie. Haar debuut op TV in 7de Laan het haar in duisende Suid-Afrikaners se harte laat inkruip. Hierdie talentvolle aktrise woeker met haar talente … op die verhoog, voor die kamera en nou met haar passie vir musiek. In 2016 is besluit om uiteindelik haar eerste album te vervaardig. Dit was die begin van ’n kleurvolle reis … en ’n TV-program … Hilde se Hartsklanke!
Afrikaans.com nooi jou saam op haar onthoupad … terug na haar herkoms … die mense en klanke van haar kinderdae.
Jy kan aanklop by medemusikante uit die kleurvolle en unieke streke van die Weskus en Noord-Kaap waar Hilde grootgeword het. Sy is gebore op Nieuwoudtville. Stap saam met haar op die spoor van haar mense … sy ontdek opnuut haar hartsklanke en hierdie ritme is aansteeklik!
Sy het 13 liedjies nodig gehad vir haar album en sy het slegs 30 dae gehad! Reis saam met haar na Vredenburg, Clanwilliam, Vredendal, Van Rhynsdorp, Garies, Karkhams, Kamieskroon, Leliefontein, Pella, Kakamas, Kenhardt, Calvinia, Loeriesfontein, Nieuwoudtville en die Paarl. Elke dorpie en elke liedjie is spesifiek gekies om Hilde se eerste album uniek en oorspronklik te maak. Reis saam.
Ons bring vir jou die storie agter die storie en so ’n kykie agter die skerms.
Episode 01 – Vredenburg
Die liedjie wat Hilde opneem, is saam met Glenda Meissenheimer. Dié 20-jarige sing, speel kitaar én skryf haar eie liedjies, maar min mense buite Vredenburg weet van haar. Hilde besluit om Glenda se liedjie, Hier by jou, saam met haar op te neem.
Hoe was die ervaring om saam met Hilde musiek te maak?
Omdat ons nou al mekaar ken, kan ek nie sê dit was veel anders as die kere wat ons voorheen musiek gemaak het en saam gesing het nie. Dit was baie gemaklik en ons is al gewoond daaraan om saam te sing en te speel.
Episode 02 – Clanwilliam
Díe week besoek hulle Clanwilliam. Hildegardt ontmoet die Nuwe Graskoue Trapper Band en neem die liedjie Laaste dans saam met hulle op in Clanwilliam se Tronkmuseum.
Die rielmusiek is ’n unieke musiekstyl met ’n besonderse ritme waarop jy kan rieldans!
Episode 03 – Vredendal
Naam: Mary Kriel
Hoe was sy ervaring om met Hilde op die neem?
Hy was eintlik geskok, want hy moes vinnig die dag van Clanwilliam af ry, maar hy het dit baie geniet om saam met Hilde te speel. Dit was vir hom iets heeltemal anders as waaraan hy gewoond is.
Episode 04 – Vanrhynsdorp
Liedjie: Drink ’n bietjie water
Ons het altyd net in die area opgetree, maar ons tree nou al baie verder as dit op.
Episode 05 – Garies
Die liedjie wat Hilde in Garies opneem is saam met die Kamiesberg Rieldansorkes asook die Kamiesberg Rieldansers.
Liedjie: Stofpad en Dis Stil
Vroëer jare as daar danse was, het hulle gesorg vir die musiek en veral die kitare ingespan en gesorg vir ’n opskop sonder vergelyk. In die dae was daar geen ander musiek beskikbaar nie en mense was afhanklik van musikante om die musiek te verskaf.. Hulle speel by al wat ’n funksie is op die dorp en ook in die kerk. Oom Lukas se rumatiek keil hom op, maar hy tree steeds op wanneer hy ’n spesiale uitnodiging ontvang.
Episode 06 – Leliefontein
Die liedjie wat Hilde in Leliefontein opneem, is saam met Ivan Roberts.
Episode 07 – Pella
Op Pella in die Noord-Kaap sing Hilde Glenda Meissenheimer se liedjie: Dans bietjie meer. Dit is opgeneem in ’n kokerboomwoud saam met Ryan Basson wat Nama praat.
Omdat ons mekaar nou al ken, kan ek nie sê dit was veel anders as die kere wat ons voorheen musiek gemaak het en saam gesing het nie. Dit was baie gemaklik en ons is al gewoond daaraan om saam te sing en te speel.
Episode 08 – Kakamas
Episode 09 – Kenhardt
Episode 10 – Calvinia
Die liedjie wat Hilde in Calvinia opneem, is saam met Jan Isaacs “Boeta Gammie”.
Liedjie: Ek wonder deur Hildegardt Whites
Dit was vir my ’n baie wonderlike ervaring. Dit het alles so natuurlik gekom. Hilde het my baie gemaklik laat voel en ek het dit baie geniet.
Episode 11 – Loeriesfontein
KITSFEITENaam: Loeriesfontein-orkes & Boesmanland Bitterbessie-rieldansgroep
Ons dans op uitnodiging, dus oral waar ons heen genooi word regoor die land.
Episode 12 – Nieuwoudtville
“Hierdie is my laaste dorpie, hierdie is vir my ’n persoonlike plek,” vertel Hilde oor die plek waar sy “mens geword het.”
In die stofstrate van Nieuwoudtville staan Hilde en die gemeenskap en sing die liedjie, Middernag, wat haar van vooraf roer. “Dit is ’n baie spesiale liedjie vir ons familie. As ons iets gedoen het, het ons dit gesing in die huis,” vertel sy met trane in haar oë.
Ek en Hilde ken mekaar van kleins af en het saam grootgeword. Ek het langs haar tannie gewoon en ons pa’s was besigheidsvennote. Vir my was dit ’n groot voorreg om saam met haar op te neem. Dit het my weer selfvertroue gegee en was ’n leersame en opwindende ervaring. Dit was ’n ongelooflike geleentheid vir my.
“As jy wil weet wat in my familie se harte leef, luister na die liedjies wat oor hulle lippe vloei. Die liedjies kom uit een plek, een familiegeskiedenis, een stamboom en ons almal is soos takke aan die boom. Ons takke reik ver in tyd en ons takke reik terug. Ons takke groei soos die jare verbygaan, ons takke groei tot hoog by die maan. Almal groei in verskillende rigtings, maar ons wortels bly een.” – Hildegardt Whites.
Episode 13 – Paarl
En as sy terugkyk na dié bedrywige ervaring? – “Ek sal dit alles weer doen!”
Eseltjiesrus Boekefees in McGregor help donkies in nood. 18 tot 20 Mei 2018